બાળકો દ્વારા યોગનિદર્શન, 300 જેટલા વિદ્યાર્થીઓ દ્વારા ભવાઈ કાર્યક્રમ, પાટણ ગ્રુપ અને અર્બન, શબરી સ્કૂલના 290 વિદ્યાર્થીઓ દ્વારા પાટણ સેર કાર્યક્રમ, ગણપત યુનિવર્સિટીના 350 વિદ્યાર્થીઓ દ્વારા કેસરિયો રંગ ફૂલ માંડવી ગરબો, ડિવાઇન સ્કૂલના 338 વિદ્યાર્થીઓ દ્વારા અડીખમ ગુજરાત અને ઊંઝાની શાળાના વિદ્યાર્થીઓ દ્વારા વંદેમાતરમ્ કાર્યક્રમ રજૂ કરવામાં આવ્યો હતો. પોલીસ વિભાગ દ્વારા સાંસ્કૃતિક કાર્યક્રમ, રાઇફલ ડ્રિલ, હેરત રજૂ કરી દેનારા મોટર સાઇકલ સ્ટંટ શો, જુડો, કરાટે જિમ્નાસ્ટિક, ડોગ શો, અશ્વ શો યોજાયા હતા. શ્રેષ્ઠ કામગીરી કરનાર પોલીસમેનોને પુરસ્કાર-ટ્રોફી વિતરણ કરવામાં આવ્યું હતું. મોટરસાઇકલ સ્ટંટ રજૂ કરનાર શ્રેષ્ઠ ચાલકોને ટ્રોફી એનાયત કરવામાં આવી હતી. રાજ્યપાલ ઓ. પી. કોહલી અને મુખ્યમંત્રી વિજય રૂપાણીએ ખુલ્લી જીપમાં પ્રજાજનોનું અભિવાદન ઝીલ્યું હતું.